
 Sáska  község Önkormányzata Képviselő-testülete által
2017. május 11-én tartandó rendes nyilvános ülésére
Tárgy: a hivatali helyiségen kívüli és a hivatali munkaidőn túli házasságkötés 
             létesítésének engedélyezéséről és az ezért járó többletszolgáltatás ellentételezéséről

         Előadó:  Kovács Nándor  polgármester 

         Előterjesztést készítette: Takács Lászlóné jegyző
				     Bőczi Brigitta anyakönyvvezető













Tisztelt Képviselő-testület!
Képviselő-testület 4/2013.(IV.30.)önkormányzati rendelettel szabályozta a házasságkötéssel összefüggő egyes szabályokat. Települési önkormányzat a rendeletben határozta meg a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályait. 2010. évi I. törvény 96 §.-a felhatalmazta az önkormányzatot, hogy rendeletben szabályozza az anyakönyvi eseményekért fizetendő díjakat. 
Többletszolgáltatás ellentételezésére hivatali helyiségen kívüli anyakönyvi esemény megtartása esetén  10.000.-ft. díjat állapítottak meg a képviselő-testület,   hivatali munkaidőn kívül történő házasságkötés esetén a többletszolgáltatás  díja 5000.-ft. mely tartalmazza a  teremhasználatot, fűtést, világítást stb. költségeket. A hivatali munkaidőn kívül történő házasságkötésben közreműködő anyakönyvvezetőt választása szerint a köztisztviselők jogállásáról szóló törvényben meghatározott szabadidő, vagy illetményének a szabadidőre járó arányos összeg illeti meg. A hatályos rendelet nem tartalmazza az anyakönyvvezetők díjazását. 
2016. évben nem volt Sáskán házasságkötés, 2017-ben nem kérték anyakönyvi esemény lebonyolítását. 

A  Veszprém  Megyei  Kormányhivatal  Hatósági  Főosztály Törvényességi Felügyeleti Osztálya idén célellenőrzés  keretében  vizsgálta,  hogy  a  megye  önkormányzatainak  a  házasságkötésekkel kapcsolatokkal foglalkozó rendeletei megfelelnek-e az anyakönyvi eljárásról szóló 2010. évi I. törvényben  foglalt  előírásoknak. A  célellenőrzés tapasztalatairól  a  2017.  április  20-án megtartott  jegyzői  értekezlet  keretében kaptak tájékoztatást az önkormányzati hivatalok  jegyzői.
Vigántpetend önkormányzat által alkotott rendelet még a régi önkormányzati törvény – 1990. évi LXV. törvény, valamint a 1982. évi 17. tvr. felhatalmazására került megalkotásra. 
A jogalkotásról szóló 2010 évi CXXX. törvény 8. § (2) bekezdése úgy rendelkezik, hogy nem  lehet  módosítani  a  jogszabály  megjelölését  és  a  rendelet  bevezető  részét. Így a fent írt  új  rendeletet  kell alkotni. A díjak a rendelet tervezetben megemelésre kerültek, helyi házaspárok kedvezményben részesülnének, meghatároztuk az anyakönyvvezetők díját is.
Kérem  a  Tisztelt  Képviselő-testületet,  hogy  az  előterjesztést  megvitatni  és a  döntését  meghozni szíveskedjenek.

